**ЛЕТЕН ПРОИЗВОДСТВЕН СТАЖ**

**Указания**

на Колеж по туризъм – Варна при ИУ-Варна

за провеждане на задължително практическо обучение – летен производствен стаж след II-ри и IV-ти семестър

Уважаеми студенти,

Съгласно учебния план на специалностите МТ, МСВ и МХР за ОКС „професионален бакалавър“ в Колеж по туризъм - Варна за **редовно и задочно обучение** е необходимо провеждането на **практическо обучение – задължителен летен производствен стаж** след II-ри, летен /след първа учебна година/ и IV-ти, летен семестър /след втора учебна година/.

**Срокът** на практическото обучение е **45 календарни дни** (през месеците юни, **юли и август**).

**Формата на контрол е защита на летен стаж с оценка. Защитата** се провежда пред преподавател, определен като отговорник за летния стаж на административната група. Списък с отговорниците и групите предварително се посочват в сайта на Колежа и в сайта на UEBN, Мрежа за сътрудничество с бизнеса.

Защитата на летния стаж става с **отчет** за проведената дейност от студента по време на стажа, разработен по предварително зададени указания. Отчетът има писмена форма в печатни машинописни страници или се прикачва като файл в профила на студента, който ползва Мрежата за сътрудничество с бизнеса UEBN.

Организациите, в които може да бъде проведен летния стаж следва да са от сферата на туризма и свободното време. *Препоръчително е за*:

* Специалност МТ да бъдат туристически и транспортни фирми /пътнически агенции, туристически информационни центрове, музеи, галерии, атракционно паркове, круизни компании/.
* Специалност МСВ да бъдат туристически фирми, фирми от индустрията на свободното време, вкл. атракционни паркове, фирми за организиране на събития, музеи, галерии и др.
* Специалност МХР да бъдат фирми от хотелиерството и ресторантьорството, търговски центрове, компании за обсужване на клиенти, круизни компании.

**Датите** за провеждане на защитата на практическото обучение се определят съобразно график, утвърден от Директор на Колеж по туризъм – Варна през месец септември преди започването на учебната година.

Студентите, които не се явят на датите за защита могат да го направят на дата за поправка или по време на ликвидационни сесии.

От 6.09.2021 г. до датите за защита на летния стаж студентите трябва задължително да попълнят информационен лист онлайн. Линк към този информационен лист има качен в профилите в платформата е-обучение на отговорниците за летния стаж. Студентите, които няма да ползват платформата UEBN трябва да качат отчета за летния стаж в платформата за е-обучение. Отчетът е представен под формата на задание в платформата за е-обучение.

 Подробни указания за организирането, провеждането и отчитането на летния стажа са изложени в следните точки.

**1. Намиране на организация - работодател, в която да се проведе летния стаж**

* Посетете студентската трудова борса, която се организира всяка година преме месец март в Колеж по туризъм –Варна
* Посетете Дни на кариерата, които се организират в ИУ-Варна през февруари или март
* Разгледайте „кариери“ в сайта на Колежа
* Потърсете съвет от тютора на вашата група, преподаватели по специални и практически дисциплини, ваши колеги относно възможността за намиране на организация, в която да се проведе летния стаж.
* Проверете **в Кариерния център на Икономически университет - Варна.** *Колегите от Центъра подържат база данни с адреси на организации, които в момента имат свободни места и са подходящи за студенти с икономически профил.*
* **Потърсете в UEBN – Мрежа за сътрудничество с бизнеса като се регистрирате** [**https://uebn.ue-varna.bg**](https://uebn.ue-varna.bg)
* В случай, че намерите организация за летния стаж, която не е регистрирана в UEBN се опитайте да убедите работодателя да го направи, защото чрез мрежата отчитането на летния стаж става по-бързо, по-лесно и без необходимост от отпечатване на документи
* В случай, че притежавате собствен, семеен бизнес или организация с друг правен статут ги регистрирайте в мрежата UEBN /като студент и като работодател/ за да направите отчета по-бързо, по-лесно и по-удобно
* При избор на вариант да провеждате и отчитате летния стаж чрез UEBN имате възможност да изберете една от трите опции – „Стаж 45 дни“, „ Студенти, работещи на основен трудов договор или „Студенти, развиващи собствен бизнес“.

**2. Документи, свързани с провеждането и отчитането на летния стаж**

2.1.. Документи при използане на платформата **UEBN**

2.1.1. Документи, необходими преди летния стаж:

* Договор /един от двата вида/:
* за провеждане на практическо обучение на студентите от Икономически университет – Варна и между организацията (типова форма, договор №90/07.04.2016 г.) за студенти избрали „Стаж за 45 дни/ или
* трудов договор между организацията и студента, за студенти, които имат трудови правоотношения с организацията
* Програма за провеждането на летния стаж, регистрирана от работодател и от ментора /от ментор само за студенти избрали „Стаж за 45 дни/

2.1.1. Документи, необходими за защитата на летния стаж, след приключването му, които са на разположение в UEBN:

* Отчет за проведен летен стаж
* Самооценка на студента за проведен летен стаж
* Оценка на студента за ментора, ако е избрана опцията „Стаж 45 дни“
* Оценка на ментора, ако е избрана опцията „Стаж 45 дни“
* Оценка на работодателя, ако е избрана опцията „Студенти, работещи на основен трудов договор“

2.2.. Документи без използане на платформата UEBN

2.2.1. Документи, необходими преди летния стаж /един от посочените три/:

* Трудов или граждански договор между организацията и студента
* Договор за летен стаж между организацията и студента
* Регистрация на собствен бизнес

2.2.2. Документи, необходими за защитата на летния стаж, след приключването му, които са на разположение в сайта на Колежа и са описани в Справочника на студента

* Отчет за проведен летен стаж по образец, предоставен в сайта на Колежа и качен в платформата е-обучение в профила на титуляра на групата, отговорник за защитата на летния стаж
* Анкета - формуляр за самооценка от студента, относно проведения летен стаж по образец, предоставен в сайта на Колежа и в платформата за е-обучение
* Анкета - формуляр за оценка от работодател/представител на организацията за проведен летен стаж със подпис и печат по образец, предоставен в сайта на Колежа и в платформата за е-обучение
* Информационен лист, предоставен в сайта на Колежа и качен като линк в платформата за е-обучение, който позволява онлайн попълването му. Желателно е информационния лист да бъде попълнен онлайн!

**Внимание**: подписът и печатът на работодателя на анкетата за оценка са задължителни, защото по точи начин студентът доказва, че е провел летен стаж!

**4. Стъпки за провеждане и отчитане на летния стаж чрез UEBN**

**Стъпка 1 –** регистрирате се в UEBN- <http://uebn.ue-varna.bg/student/login> →http://uebn.ue-varna.bg/student/register

Стъпка 2 – избирате организация, която е регистрирана в UEBN или организация, която ще се регистрира

Стъпка 3 – договаряте с организацията програма и начин на провеждане на летния стаж, вкл. ако трябва да сключите трудов договор

Стъпка 4 – избирате една от трите опции „Стаж 45 дни“, „Студенти, работещи на основен трудов договор“ или „Студенти, развиващи собствен бизнес“

Стъпка 5 – ако сте избрали „Стаж 45 дни“ или „Студенти, работещи на основен трудов договор“, работодателят трябва да регистрира програма на летния стаж

Стъпка 6 – участието в програмата се потвърждава от ментор ако е избран „Стаж 45 дни“

Стъпка 7 – редактирате и потвърждавте участието в програмата като допълвате с данни за работодателя

Стъпка 8 – академичният наставник за провеждане и отчитане на летния стаж от Колежа потвърждава програмата

Стъпка 9 – провеждате летния стаж съгласно програмата и наблюдавате/оценявате дейността в организацията съгласно изискванията за изготвяне на отчета

Стъпка 10 - попълвате отчет, оценка за стажа и самооценка

Стъпка 11 – менторът дава оценка на стажа /ако сте избрали „Стаж 45 дни“/

Стъпка 12 – представяте попълнените отчети и оценки в платформата UEBN

Подробно описание на стъпките и указания за работа с UEBN има в Приложения 1, 2 и 3 и в сайта на мрежата за сътрудничество с бизнеса –

<https://uebn.ue-varna.bg/bg/subpage/120>

<https://drive.google.com/file/d/1u_qIPd2QXep9_Vh-BRRFzP8E4Mdw42cB/view>

<https://uebn.ue-varna.bg/site/uploads/1490822722-Student.pdf>

**5. Стъпки за провеждане и отчитане на летния стаж без използване на UEBN**

Стъпка 1 – избирате организация за провеждане на летния стаж

Стъпка 2 – сключвате договор с организацията и договоряте програма за провеждане на стажа

Стъпка 3 – провеждате летния стаж съгласно програмата и наблюдавате дейността в организацията съгласно изискванията за изготвяне на отчета за летния стаж

Стъпка 4 – изготвяте отчет за летния стаж по образец – в печатен формат и като файл, който качвате в платформата за е-обучение

Стъпка 5 – попълвате информационен лист - формуляр с информация за работодател, позиция, използани комептениции и знания и препоръки към Колежа /изключително препоръчително чрез платформата е-обучение/

Стъпка 6 – правите самооценка на летния стаж като попълвате анкетата – формуляр по образец и я прилагате към отчета и качвате в патформата е-обучение

Стъпка 6 – работодателят изготвя оценка за проведения стаж и дава препоръки към Колежа като попълва анкетата – формуляр по образец

Стъпка 7 – представяте документите по време на защитата на летния стаж

**6. Отговорници /академични наставници/ за провеждането на летния стаж през учебната 2020/2021 г.**

По въпроси свързани с отчитането на летния стаж можете да се обръщате към отговорниците или тюторите на групите.

В платформата UEBN са обявени академичните наставници, които могат да се различават от отговорниците за летния стаж.

Имейл адресите са в профилите на преподавателите в сайта на Колежа.

Втори курс са студентите, които са завършили учебната 2020/2021 г. като първокурсници и ще се записват за втори курс през учебната 2021/2022 г.

Трети курс са студентите, които са завършили учебната 2020/2021 г. като второкурсници и ще се записват за трети курс през 2021/2022 г.

**За I и II курс** отговорниците за летния стаж ще бъдат преподаватели от Колежа, които ще бъдат обявени при започването на учебната .2021/2022 г. (след 06. 09 2021)